Narodna skupština
20180523

Ja ne mogu da verujem da moja draga koleginica Nataša Jovanović priča o Kragujevcu na ovakav način na koji je pričala, ako se ima u vidu da je pre Radomira Nikolića tim gradom, boga mi u dobroj meri, rukovodio Mlađan Dinkić i Zorana Mihajlović. Ali, verovatno je to sve tako, nego prosto ne mogu da verujem. Gospođo ministar, vi ste menjali ministarstva, gospođa Damnjanović, čini mi se, ona je dugo godina u Ministarstvu koje je nadležno za građevinu. Vi na različite načine definišite pojam stambene zgrade u jednom i u drugom zakonu. Tamo je potrebno tri stambene jedinice ovamo su potrebna tri sprata, itd. Morali bi to da uočite. Ima još jedna stvar koja je meni vrlo zasmetala. Jeste jedna koleginica rekla da su građani oduševljeni ovim. Neću da kažem, neću da budem maliciozan da u dobroj meri vi ovo i radite zbog oduševljenja. Postoji vaše iskrena želja da se ovaj problem rešava, nemojte reći da to drugi pre vas nisu uradili kao da smo živeli na oranicama svi. A nije tako, znate dobro to nije tako.